BANJOLUČKA BISKUPIJA

NEDJELJA MEĐUSOBNE SOLIDARNOSTI U BOSNI I HERCEGOVINI
2020-03-15
Iduće nedjelje je 3. korizmena nedjelja – Nedjelja međusobne solidarnosti u Bosni i Hercegovini. Milostinja te nedjelje skupljat će se i rasporediti najsiromašnijim župama u Bosni i Hercegovini.

U DRINOVCIMA SREDIŠNJE EUHARISTIJSKO SLAVLJE „TJEDNA SOLIDARNOSTI 2020.“
2020-03-15
U župnoj crkvi sv. Mihovila u Drinovcima u Mostarsko-Duvanjskoj biskupija, na Treću nedjelju korizme, 15. ožujka 2020. s početkom u 10 sati, slavit će se središnje euharistijsko slavlje korizmene akcije Hrvatskog Caritasa „Tjedan solidarnosti i zajedništva s Crkvom i ljudima u Bosni i Hercegovini“. Ovo euharistijsko slavlje vrhunac je Tjedna solidarnosti koju Crkva u Republici Hrvatskoj, kroz akciju koju je povjerila Hrvatskom Caritasu, već 14. godinu zaredom organizira i provodi u suradnji s Caritasom Bosne i Hercegovine. Cilj ove akcije je duhovno povezivanje Hrvata, te pomoći najpotrebnijima i najugroženijima kroz projekte svih Caritasa u Bosni i Hercegovini: Caritas Bosne i Hercegovine, Caritasa Vrhbosanske nadbiskupije, Caritasa biskupija Mostar-Duvno i Trebinje-Mrkan i Caritasa biskupije Banja Luka. Tijekom ovogodišnje akcije, od 9. do 15. ožujka, u svima župnim zajednicama diljem Republike Hrvatske, pod ovogodišnjim geslom „Da ne ohladi ljubav mnogih“ (usp. Mt 24,12), zajedno će se moliti i na razne načine darivati za pomoć najpotrebnijima u Bosni i Hercegovini kroz projekte Caritasa u Bosni i Hercegovini.
Euharistijskom slavlju predsjedat će biskup mostarsko-duvanjski i apostolski upravitelj trebinjsko-mrkanski mons. Ratko Perić, a propovijed će uputiti novoizabrani predsjednik Hrvatskog Caritasa varaždinski biskup mons. Božo Radoš. U koncelebraciji će biti: ravnatelj Caritasa BiH mons. Tomo Knežević, ravnatelj Hrvatskog Caritasa mons. Fabijan Svalina, ravnatelj Caritasa Vrhbosanske nadbiskupije vlč. Mirko Šimić, ravnatelj Caritasa biskupija Mostar-Duvno i Trebinje-Mrkan don Željko Majić, ravnatelj Caritasa biskupije Banja Luka mons. Miljenko Aničić, župnik župe Drinovci fra Josip Mioč s drugim pristiglim svećenicima.
Misno slavlje u Drinovcima okupit će i djelatnike svih Caritasa u Bosni i Hercegovini. Očekuje se dolazak lijepog broja vjernika župe Drinovci i ovog dijela Hercegovine. Svoj doprinos kao i u svim dosadašnjim akcijama dat će svojim izravnim prijenosom i drugim pripremljenim animacijskim prilozima Hrvatska radiotelevizija (HRT).
Prikupljena milostinja i drugi pristigli darovi tijekom Treće korizmene nedjelje u svim župnim zajednicama u Republici Hrvatskoj namijenjeni su kao potpora Crkvi i ljudima u Bosni i Hercegovini preko projekata Caritasa u BiH: hospicij za stare, nemoćne i umiruće, rehabilitacija djece s posebnim potrebama, kućna njega starih i nemoćnih, pučke kuhinje, katolički vrtići, rehabilitacija osoba s posebnim potrebama, ali i strukturama i ustanovama Katoličke Crkve u Bosni i Hercegovini koje te projekte omogućuju i provode.
I nad/biskupi Biskupske konferencije BiH, na svome 65. redovitom zasjedanju u Sarajevu od 4. do 5. studenog 2015. god., odlučili su da ova nedjelja bude Nedjelja solidarnosti u Bosni i Hercegovini uz prikupljanje kolekte solidarnosti za siromašne župne zajednice u Bosni i Hercegovini. I na ovaj način se pokazuje i ostvaruje konkretno karitativno zajedništvo Crkve u Hrvata kako u tuzemstvu tako i u inozemstvu.
KTA

DUHOVNO-PASTORALNI SUSRET ŽUPNIH VIJEĆNIKA
2020-03-14
U subotu, 14. ožujka, s početkom u 9.30 sati u katedrali održat će se duhovno-pastoralni susret prve polovice župnih vijećnika. (Susret druge polovice vijećnika predviđen je za 4. travnja 2020.)

KORIZMENA DUHOVNA OBNOVA ZA MLADE IZ BANJOLUČKOG KRAJA
2020-03-07 - 2020-03-08
U subotu i nedjelju 7. i 8. ožujka 2020. bit će Korizmena duhovna obnova za mlade iz banjolučkog kraja.
Voditelj duhovne obnove je naš biskup Franjo i mladi iz župe Botinec (Zagreb), koji su okupljeni u grupi „Nanovo rođeni“. Početak je u subotu u 11:00 sati u župi sv. Ante Padovanskog na Petrićevcu, gdje će mladi imati priliku čuti iskustva mladih iz Botinca, zatim priliku za sv. Ispovijed, slavit će sv. Misu i imati Klanjanje. Drugi dan – nedjelja – bit će u katedrali: sv. Misa u 9:00 sati i nastaviti se s prigodnim programom.
Nakon toga planirana je posjeta samostana u Trapistima.
Dobro došli!

SEDMI MEĐUDEKANSKI SUSRET U BOSNI I HERCEGOVINI
2020-03-05
Sedmi Međudekanski susret u Bosni i Hercegovini održat će se u četvrtak, 5. ožujka 2020. u prostorijama Nadbiskupijskog sjemeništa Petar Barbarić u Travniku. Radni dio susreta započet će u 9.30 sati u sjemenišnoj dvorani. Na susretu će, osim dekana iz svih biskupija u Bosni i Hercegovini, sudjelovati svi članovi Biskupske konferencije BiH, franjevački provincijali u BIH i članovi Vijeća za kler BK BiH.
Nakon pozdrava predsjednika BK BIH kardinala Vinka Puljića, nadbiskupa metropolita vrhbosanskog, uslijedit će osvrt biskupa mostarsko-duvanjskog i apostolskog upravitelja trebinjsko-mrkanskog mons. Ratka Perića, predsjednika Vijeća za kler BK BiH, na VI. Međudekanski susret koji je održan na istom mjestu, 9. svibnja 2019. Potom će kratko izlaganje održati nadbiskup koadjutor vrhbosanski i apostolski upravitelj Vojnog ordinarijata u BiH mons. Tomo Vukšić o knjizi pape emeritusa Benedikta XVI. i kardinala Roberta Saraha: „Iz dubine naših srca“ te o postsinodalnoj apostolskoj pobudnici pape Franje „Querida Amazonia” (Voljena Amazonija).
Najviše vremena bit će posvećeno izvješćima dekana „parnih“ dekanata o provedbi zaključka sa VI. međudekanskog susreta „da dekani s kolegama svećenicima u svojim dekanatima porade na konkretnim akcijama povezanosti između pojedinih dekanata i to: Kreševskog s Trebinjskim, Ramskog s Bihaćkim, Sarajevskog s Mostarskim, Sutješkog s Ljubuškim, Bugojanskog s Grudskim, Travničkog sa Stolačkim, Žepačkog s Bosanskogradiškim i Prnjavorskim dekanatom, Tuzlanskog s Čapljinskim, Jajačkog s Brčanskim, Usorskog s Duvanjskim, Derventskog s Posuškim, Doborskog sa Širokobriješkim, Šamačkog s Livanjskim te Broćanskog s Banjolučkim dekanatom“.
I ovom prigodom svi sudionici ovo susreta slavit će Euharistiju u 11 sati u sjemenišnoj crkvi sv. Alojzija Gonzage. Predsjedat će kardinal Puljić, a prigodnu propovijed uputit će biskup Perić.

KONFERENCIJA ZA NOVINSTVO U OKVIRU ZAJEDNIČKOG ZASJEDANJA BK BIH I HBK
2020-03-02
U ponedjeljak, 2. ožujka u 12.30 sati u prostorijama Biskupskog ordinarijata u Banjoj Luci (ulica Kralja Petra I. 80) bit će upriličena konferencija za novinstvo na kojoj će predsjednici Biskupske konferencije Bosne i Hercegovine i Hrvatske biskupske konferencije kardinal Vinko Puljić i nadbiskup Želimir Puljić govoriti o XXII. redovitom zajedničkom zasjedanju BK BiH i HBK koje će započeti toga dana u 9 sati.
Fotografima i tv snimateljima bit će omogućeno da zabilježe početak zasjedanja u 9 sati.
Biskupi Biskupske konferencije Bosne i Hercegovine i Hrvatske biskupske konferencije, u nedjelju, 1. ožujka 2020. u 18 sati slavit će zajedničku Euharistiju u katedrali sv. Bonaventure u Banjoj Luci uoči svoga XXII. redovitog zajedničkog zasjedanja koje će se održati u ponedjeljak, 2. ožujka 2020. u prostorijama Biskupskog ordinarijata u Banjoj Luci (ulica Kralja Petra I. 80) s početkom u 9.00 sati. Euharistijsko slavlje predvodit će predsjednik BK BiH kardinal Vinko Puljić, nadbiskup metropolit vrhbosanski, a prigodnu propovijed uputit će predsjednik HBK mons. Želimir Puljić, nadbiskup zadarski.
KTA

XXII. REDOVITO GODIŠNJE ZAJEDNIČKO ZASJEDANJE BK BIH I HBK
2020-03-02
XXII. redovito zajedničko zasjedanje članova Biskupske konferencije Bosne i Hercegovine i Hrvatske biskupske konferencije održat će se u ponedjeljak, 2. ožujka 2020. u prostorijama Biskupskog ordinarijata u Banjoj Luci (ulica Kralja Petra I. 80). Zasjedanje će započeti u ponedjeljak u 9.00 sati i završiti u kasnim popodnevnim satima istog dana.
Uoči zasjedanja, u nedjelju, 1. ožujka u 18 sati bit će zajedničko Euharistijsko slavlje u katedrali sv. Bonaventure u Banjoj Luci uz sudjelovanje biskupa iz Bosne i Hercegovine i Republike Hrvatske. Euharistijsko slavlje predvodit će predsjednik BK BiH kardinal Vinko Puljić, nadbiskup metropolit vrhbosanski, a prigodnu propovijed uputit će predsjednik HBK mons. Želimir Puljić, nadbiskup zadarski.
Tijekom jednodnevnog zajedničkog zasjedanja, na kojem će također prigodnu riječ uputiti apostolski nuncij u Bosni i Hercegovini nadbiskup Luigi Pezzuto, biskupi će saslušati izvješća o radu Vijeća i Ravnateljstva dviju Biskupskih konferencija za hrvatsku inozemnu pastvu koji koordiniraju djelovanje hrvatskih katoličkih misija u brojnim zemljama na raznim kontinentima. Također će saslušati Izvješće s Papinskom hrvatskom zavodu sv. Jeronima u Rimu.
Tijekom zasjedanja bit će riječi i o zajednička pitanja na liturgijskom planu te o provedbi korizmene akcije Hrvatskog Caritasa „Tjedan solidarnosti s Crkvom i ljudima u BiH“. Razgovarat će se i o radu Komisije dviju Biskupskih konferencija za Hrvatski martirologij i o misijskoj djelatnosti Crkve u Hrvata i uzajamnom radu.
U ponedjeljak, 2. ožujka u 12.30 sati u prostorijama Biskupskog ordinarijata u Banjoj Luci (ulica Kralja Petra I. 80) bit će upriličena konferencija za novinstvo na kojoj će o zasjedanju govoriti predsjednici BK BiH i HBK kardinal Vinko Puljić i nadbiskup Želimir Puljić. Fotografima i tv snimateljima bit će omogućeno da zabilježe početak zasjedanja u 9 sati.
KTA

EUHARISTIJSKO SLAVLJE BISKUPA BK BIH I HBK UOČI ZAJEDNIČKOG ZASJEDANJA
2020-03-01
Biskupi Biskupske konferencije Bosne i Hercegovine i Hrvatske biskupske konferencije, u nedjelju, 1. ožujka 2020. u 18 sati slavit će zajedničku Euharistiju u katedrali sv. Bonaventure u Banjoj Luci uoči svoga XXII. redovitog zajedničkog zasjedanja koje će se održati u ponedjeljak, 2. ožujka 2020. u prostorijama Biskupskog ordinarijata u Banjoj Luci (ulica Kralja Petra I. 80), Euharistijsko s početkom u 9.00 sati.
Euharistijsko slavlje predvodit će predsjednik BK BiH kardinal Vinko Puljić, nadbiskup metropolit vrhbosanski, a prigodnu propovijed uputit će predsjednik HBK mons. Želimir Puljić, nadbiskup zadarski.
U ponedjeljak, 2. ožujka u 12.30 sati u prostorijama Biskupskog ordinarijata u Banjoj Luci (ulica Kralja Petra I. 80) bit će upriličena konferencija za novinstvo na kojoj će o zasjedanju govoriti predsjednici BK BiH i HBK kardinal Vinko Puljić i nadbiskup Želimir Puljića. Fotografima i tv snimateljima bit će omogućeno da zabilježe početak zasjedanja u 9 sati.
KTA

VINKO KARDINAL PULJIĆ PREDVODI VEČERNJA SVETU MISU U KATEDRALI
2020-03-01
Iduća je nedjelja prva korizmena nedjelja. – Te će nedjelje, osim redovite mise u 9 sati, u katedrali biti i večernja misa u 18 sati, predvodit će je Vinko kardinal Puljić, a propovijedati nadbiskup zadarski mons. Želimir Puljić uz sudjelovanje ostalih biskupa iz Hrvatske i Bosne i Hercegovine, koji će u ponedjeljak (2.3.2020.) održati svoj godišnji sastanak. – Radi toga iduće nedjelje u župnoj crkvi ne će biti večernje mise.

ČISTA SRIJEDA ILI PEPELNICA - POČETAK KORIZME
2020-02-26
U srijedu, 26. veljače, Pepelnicu – Čistu srijedu, obvezan post i nemrs. Misa će u katedrali biti u 18 sati, a kao znak početka korizmenog vremena pristupit ćemo pepeljanju.

GOSPA LURDSKA - SVJETSKI DAN BOLESNIKA
2020-02-11
U utorak, 11. veljače, Gospa Lurdska, Svjetski dan bolesnika. – Sjetimo se u molitvi svih bolesnih – posebno molimo za one koji su nama bliski i koje poznajemo, a molimo i za bolničko osobe i sve koji skrbe za bolesne i nemoćne.

PREDAVANJE U POVODU 30. OBLJETNICE SMRTI MONS. ŽUPANČIĆA
2020-02-10
Mons. dr. Anto Orlovac
MONS. BRANIMIR ŽUPANČIĆ
SVEĆENIK I PATNIK ZA VJERU
predavanje u povodu
30. obljetnice smrti
mons. Župančića (1990.-2020.)
Nakon toga kratko predstavljanje knjige mons. Orlovca
ŽRTVOSLOV BOSANSKOGRADIŠKOG DEKANATA
O knjizi govore:
Mons. dr. Marko Semren, pomoćni biskup banjolučki
Dr. fra Velimir Blažević, prof. u miru
Vrijeme: ponedjeljak, 10. veljače 2020., 18,30 sati
Mjesto: prostorije biskupije u Banjoj Luci
Info materijal:
– Plakat [.pdf]

PROSLAVA SVETKOVINE SV. MARIJE DE MATTIAS U „NOVOM NAZARETU“
2020-02-04
U utorak, 4. veljače, Sestre Klanjateljice Krvi Kristove slave svetkovinu sv. Marije De Mattias, rođendan svoje utemeljiteljice. One će tom prigodom u samostanskoj kapelici «Novi Nazaret» slaviti svečanu misu s početkom u 11,00 sati.

BLAGDAN PRIKAZANJA GOSPODINOVA, DAN POSVEĆENOG ŽIVOTA
2020-02-02
Iduće je nedjelje blagdan Prikazanja Gospodinova, Dan posvećenog života i Dan života. – Misa u 9 sati počet će s blagoslovom svijeća, donesite ih sa sobom.

PROSLAVA SV. ANTE PUSTINJAKA NA PETRIĆEVCU
2020-01-17
U petak 17. siječnja 2020. godine u crkvi sv. Ante Padovanskog na Petrićevcu slavimo drugi patron naše župe sv. Antu Pustinjaka. Toga dana biti će sv. Mise:
Rana u 9:00 sati – fra Nikica Vujica
Pučka u 10:30 sati – fra Nikica Vujica
Poslijepodne u 17:00 sati – fra Ante Ivanović
Samoj proslavi sv. Ante prethodit će trodnevnica, koja će biti u 16:00 sati. Trodnevnice će predvoditi fra Nikica Vujica, ekonom i definitor provincije Bosne Srebrene. Prije svake sv. Mise biti će mogućnost za sv. Ispovijed.
Dobro došli!

GODIŠNJICA BISKUPSKOG REĐENJA NAŠEG BISKUPA FRANJE
2020-01-06
U ponedjeljak, 6. siječnja, je svetkovina Bogojavljenja ili Sveta Tri kralja, sv. misa u 9 sati. – Dan svetog djetinjstva ili Svjetski misijski dan djece. Prikupljenu milostinju darovat ćemo u cijelosti djeci u misijama. – Tog je dana godišnjica biskupskog ređenja našeg biskupa Franje. Čestitajući mu molit ćemo za njegov život i rad.

JEDINSTVENI BOŽIĆNI KONCERT: „RADUJTE SE NARODI“
2020-01-04
„RADUJTE SE NARODI“
jedinstveni božićni koncert
U povodu svetkovine Bogojavljenja
i 34. obljetnice
BISKUPSKOG REĐENJA
biskupa banjolučkog
mons. dr. Franje Komarice
u organizaciji Bosanskog kulturnog centra
u Prijedoru i Banjolučke biskupije
nastupaju zborovi
Hor kulturno-umjetničkog društva
„Osman Džafić“ iz Prijedora
Hor „Harmonija“ iz Sanskog Mosta
Dirigent: prof. Alma Karabeg
Katedrala sv. Bonaventure
subota, 4.1.2019. – 18:30
DOBRO DOŠLI!

SVETKOVINA SVETE MARIJE BOGORODICE - SVJETSKI DAN MIRA
2020-01-01
U srijedu, 1. siječnja, Nova godina, svetkovina Svete Marije Bogorodice, Svjetski dan mira. Sveta misa u katedrali bit će u 18 (predvodit će ju pomoćni biskup Marko), a u župnoj crkvi u 10.30 sati. – Biskup će Franjo tog dana slaviti misu u 10 sati u Trapistima.

SILVESTROVO - ZAVRŠETAK GRAĐANSKE GODINE
2019-12-31
U utorak, 31. prosinca, je završetak građanske godine – Silvestrovo. U katedrali ne će biti svete mise, a u župnoj crkvi misa zahvalnica u 18 sati.

BOŽIĆNI KONCERT U BANJOJ LUCI
2019-12-29
HKD Napredak podružnica Banja Luka prigodom božićnih blagdana organizira Božićni koncert koji će se održati u nedjelju, 29. prosinca 2019. godine s početkom u 11.30 u Župnoj crkvi Pohoda Blažene Djevice Marije.
Na koncertu nastupaju sopranistica Albina Smajlović uz orguljašku pratnju Edmunda Andlera Borića.
Ulaz je besplatan.

KONFERENCIJA ZA MEDIJE U POVODU BLAGDANA BOŽIĆA
2019-12-23
Poštovani,
u ponedjeljak 23. 12. o.g. u 10 sati biskup banjolučki dr. Franjo Komarica održati će tradicionalnu konferenciju za novinare u povodu blagdana Božića. Konferencija će biti održana u prostorijama Biskupskoga ordinarijata u Banjoj Luci (Ulica Kralja Petra I. 80).
Nakon konferencije je predviđen uobičajeni božićni domjenak.
Dobro došli!

„BOŽIĆNI KONCERT - PRVI PUT U PRIJEDORU“
2019-12-21
U Pozorištu Prijedor će u subotu 21. prosinca 2019. s početkom u 18 sati biti upriličen svečani božićni koncert.
Svečani događaj koji će se održati po prvi put u Prijedoru zajednički organiziraju Bosanski kulturni centar u Prijedoru i župni ured Sv.Josipa iz Prijedora.
U programu božićnog koncerta će nastupiti solisti i mješoviti hor „Harmonija“ iz Sanskog Mosta pod dirigentskom palicom profesorice Alme Karabeg, kao i zborovi iz banjolučke i šire regije, sa božićnim pjesmama domaćih i inozemnih skladatelja.
Na događaju se očekuje prisustvo velikog broja vjernika župa šire prijedorske, sanske i banjolučke regije, kao i vjerskih velikodostojnika Banjolučke biskupije, uključujući i biskupa Bonjolučkog msg Franju Komaricu, te predstavnika političkog, kulturnog i vjerskog života iz Prijedora i šire regije, kao i entitetskih i državnih vlasti.
Generalni pokrovitelj božićnog koncerta u Prijedoru je Doraja Eberle (Lr.) – predsjednica austrijske humanitarne organizacije „Bauern helfen Bauern“ iz Salzburg-a i počasni član – „ambasador za kulturu“ Bosanskog kulturnog centra iz Prijedora.
Prijevoz vjernika na božićni koncert je osiguran putem lokalnih župnih ureda ove regije.
Ulaz je slobodan za sve posjetitelje i medije.

NEDJELJA CARITASA - TREĆA NEDJELJA DOŠAŠĆA
2019-12-15
Iduća je nedjelja 25. prosinca 2019. godine treća nedjelja došašća i ujedno i Nedjelja Caritasa. Milostinja te nedjelje je namijenjena Caritasu.

DUHOVNA OBNOVA NA PETRIĆEVCU
2019-12-14
Dana 14. prosinca u samostanskoj crkvi na Petrićevcu održat će se jednodnevna duhovna obnova otvorenog tipa koju će predvoditi župnik iz Šurkovca fra Ivo Pavić. Ova duhovna obnova će uključivati prigodu za svetu ispovijed, svetu misu i prigodni molitveni program za sve sudionike ove duhovne obnove. Ovo je ujedno prigoda da se vjernici mogu pripremiti za najradosniji kršćanski blagdan Božić. Dobro došli!
Izvor: Samostan Petrićevac

DUHOVNA OBNOVA ZA OSNOVNOŠKOLCE I MLADEŽ
2019-12-07
U subota, 7. prosinca 2019. u samostanu sesstara Klanjateljice Krvi Kristove u Budžaku održat će se Duhovna obnova za osnovnoškolce i mladež.

VI. IZLOŽBA BOŽIĆNIH JASLICA - OPĆA GIMNAZIJA KŠC BANJA LUKA
2019-12-06 - 2019-12-20
I ove godine po šesti puta Opća gimnazija “Bl. Ivan Merz” organizira u Banjoj Luci izložbu Božićnih jaslica. Svi mogu donijeti svoje ručne radove jaslica a stručni će žiri odlučiti čije su jaslice među najljepšima i pri tome pobjednike nagraditi vrijednim novčanim nagradama. Sve detaljnije informacije imate na plakatu ispod.
Izvor: Samostan Petrićevac

IZLOŽBA FOTOGRAFIJA - 50. OBLJETNICA POTRESA U BANJOJ LUCI
2019-11-26
Ove godine se navršava pola stoljeća od stravičnog potresa koji je pogodio grad Banja Luku i njenu okolicu. U samo dva dana potresa je bilo nekoliko, ali najjači je bio onaj posljednji koji se dogodio točno 27. listopada 1969. u 09:11 minuta po lokalnom vremenu.
Tim povodom samostan na Petrićevcu, koji je i sam pretrpio ogromnu štetu kako na prijašnjoj crkvi tako i na samoj zgradi samostana, organizira prigodnu izložbu fotografija tog nemilog događaja. Izložba će se održati 26. studenog s početkom u 18:00 h u prostorijama samostanske crkve na Petrićevcu. Ovo je prigoda da se kroz objektiv fotoaparata prisjetimo tih stravičnih prizora, ali i da se osvjedočimo kako se ljudskim naporima i zalaganjem može podići iz “pepela”. Dobro došli!
Info materijal:
– Plakat (.pdf)

GODIŠNJICA SMRTI PRELATA KAZIMIRA VIŠATICKOG
2019-11-17
Iduća je nedjelja 33. kroz godinu. – U Gradiški će kard. Vinko Puljić u 17.oo sati slaviti misu povodom godišnjice smrti prelata Kazimira Višatickog (ubijen godine 2004.)

MANIFESTACIJA: KULTURNO-VJERSKA BAŠTINA HRVATA BIH - "VRATIMO NADU ZAVIČAJU"
2019-11-16 - 2019-11-17
Udruga „13 rujan“ Jajce, u suradnji sa Župom sv. Ivana Krstitelja Podmilačje, Župom Svete Marije Anđeoske, Sesvetska Sopnica, Udrugom „Vitezovi kraljevskog grada Jajca“; Udrugom „Prijatelji kraljevskog grada Jajca“, Zagreb, predsjedateljem Općinskog vijeća Jajce, gosp. Ivom Šimunovićem, Javnom ustanovom „Dom kulture Jajce“, Javnom ustanovom „Sport i rekreacija“ Jajce te Javnom ustanovom „Agencija za kulturno-povijesnu i prirodnu baštinu i razvoj turističkih potencijala grada Jajca“ organizira 16. i 17. studenoga 2019. u Jajcu, II. manifestaciju Kulturno-vjerska baština Hrvata Bosne i Hercegovine, pod geslom „Vratimo nadu zavičaju“ na koju su pozvana brojna kulturno-umjetnička društva iz Bosne i Hercegovine i Republike Hrvatske. Pokrovitelji su Središnju državni ured za Hrvate izvan RH i Hrvatska matica iseljenika
Prva manifestacija pod ovim geslom održana je prošle godine u Sesvetskoj Sopnici, Zagreb, uz bogati kulturno-umjetnički program zavičajnih klubova Hrvata iz Bosne i Hercegovine u Republici Hrvatskoj, te kulturno-umjetničkih društava iz Bosne i Hercegovine. Ove godine čast organiziranja manifestacije pripala je kraljevskom gradu Jajcu što će imati i posebnu simboliku jer se organizira upravo na 558. obljetnicu krunidbe posljednjeg bosanskog kralja Stjepana Tomaševića.

TISKOVNA KONFERENCIJA O 77. REDOVITOM ZASJEDANJU BISKUPSKE KONFERENCIJE BIH
2019-11-05
Na kraju 77. redovitog zasjedanja Biskupske konferencije Bosne i Hercegovine, bit će upriličena tiskovna konferencija koja će se održati u prostorijama Nadbiskupske rezidencije u Sarajevu (ulica Josipa Stadlera 13) u utorak, 5. studenog 2019. u 12 sati. O zasjedanju Biskupske konferencije BiH medijske djelatnike informirat će predsjednik i dopredsjednik BK BiH kardinal Vinko Puljić, nadbiskup metropolit vrhbosanski i mons. Tomo Vukšić, vojni biskup u BiH.
Mole se medijski djelatnici, koji planiraju doći na tiskovnu konferenciju, da vode računa o tome da ova konferencije neće biti održana u prostorijama Nadbiskupskog ordinarijata vrhbosanskog u ulici Kaptol 7, kao do sada, nego u prostorijama Nadbiskupske rezidencije koja se nalazi pokraj Svećeničkog doma Vrhbosanske nadbiskupije u ulici Josipa Stadlera 13.
Sve potrebne informacije mogu se dobiti u Tajništvu BK BiH na tel/fax. 033 66 68 67.
KTA
Sarajevo, 5. studeni 2019.
